kardosdrur/scandi-wiki huggingface dataset:
Frederick Gowland Hopkins

Sir Frederick Gowland Hopkins (født 20. juni 1861 i Eastbourne, Sussex, død 16. maj 1947 i Cambridge) var en britisk læge og biokemiker. I 1929 modtog han Nobelprisen i fysiologi eller medicin.

Hopkins blev 1913 professor i biokemi ved Cambridge University og var en af vitaminforskningens grundlæggere. I 1901 opdagede han aminosyren tryptofan. Herved kom han ind på spørgsmålet om æggehvidekroppenes betydning i biologisk henseende. Forsøg med rene substanser, hvilke han senere udførte på rotter, overbeviste ham snart om, at væksten bliver ufuldstændig og snart standser, hvis man udelukkende anvender fedt, æggehvide, kulhydrater, vand og salte. Hopkins påviste, at tilførsel af små mængder af mælk på ny satte gang i tilvæksten. Allerede i 1906 og 1909 meddelte Hopkins disse iagttagelser, men først i 1912 kom den udførlige publikation med beviset for et fedtløseligt vitamin som nødvendigt for væksten. Disse og Christiaan Eijkmans opdagelser af vitaminerne indebar en revolution inden for ernæringslæren og skabte også nye muligheder for at forstå en række bristsygdomme og deres forebyggelse. Velkendte er tillige Hopkins undersøgelser af mælkesyredannelsen i vævene ved at fra levende væv isolere emnet glutation.

Litteratur 
 Carlquist, Gunnar (red.) (1932). Svensk uppslagsbok. Malmö: Svensk Uppslagsbok AB:s förlag, band 13 s. 299.

Eksterne henvisninger 
 Nobelprize.org, Nobelpriset i fysiologi eller medicin 1929
 Nobelprize.org, Frederick Hopkins - biografi 

Læger fra Storbritannien
Kemikere fra Storbritannien
Nobelprismodtagere i medicin
Nobelprismodtagere fra Storbritannien
Modtagere af Copleymedaljen
Præsidenter af Royal Society
Modtagere af Royal Medal
Briter i 1800-tallet
Briter i 1900-tallet
Let's Spend the Night Together (Dúné)

"Let's Spend the Night Together" er en sang skrevet og udgivet af det danske elektro-rock-band Dúné. Singlen udkom 16. september 2013, og er ikke repræsenteret på bandets album Wild Hearts som udkom i februar samme år. Singlen udkom på pladeselskabet New Gang of Robot's Rec. / Iceberg Records.

Historie 
Efter udgivelsen af Wild Hearts tog bandet på deres store Wild Hearts Tour, hvor Let's Spend the Night Together var en del af setlisten til koncerterne. På sommerens store udendørs festivaler i Danmark var publikums respons så stor, at bandet valgte at tænke over en udgivelse af nummeret.

Forsanger Mattias Kolstrup udtalte ved udgivelse at: 

Sangen udkom udelukkende digitalt i en radioversion på 3.19 minutter, og i den originale version på 4.22 minutter.

Musikvideoen til singlen udkom samme dag. Den er instrueret Mehdi Avaz fra Balloon Film.

Produktion 
Bandet indspillede nummeret i "Der Raum" i den tyske hovedstad Berlin, hvorefter producer Carsten Heller fik skruet den sidste lyd sammen inden udgivelsen i september 2013.

Personel

Musikere 
 Sang: Mattias Kolstrup
 Kor: Ole Bjórn
 Keyboards: Ole Bjórn
 Guitar: Danny Jungslund
 Bas: Piotrek Wasilewski
 Trommer: Morten Hellborn

Produktion 
 Producer: Ole Bjórn & Dúné
 Mixer: Carsten Heller
 Komponist: Dúné
 Tekst/forfatter: Matt Kolstrup, Piotrek Wasilewski og Ole Bjórn

Referencer

Eksterne henvisninger 
 Dúnés officielle hjemmeside  
 

Singler fra 2013
Dúné-sange
Antonio Caetano De Abreu Freire Egas Moniz

António Caetano de Abreu Freire Egas Moniz også kendt som Egas Moniz (født 29. november 1874 i Avanca, Estarreja, Portugal, død 13. december 1955 i Lisboa) var en portugisisk læge. Han modtog Nobelprisen i fysiologi eller medicin i 1949 for sin opdagelse af prefrontal leucotomi (lobotomi) som behandling af schizofrene psykoser. Han er også kendt for udviklingen af cerebral angiografi (radiologisk fremstilling af hjernens blodkar).

Forfatterskab 

 Alterações anátomo-patológicas na difteria (anatomo-patologiske ændringer i difteri), Coimbra, 1900.
 A vida sexual (fisiologia e patologia) (Fysiologiske og patologiske aspekter ved sexlivet), 19 utgaver, Coimbra, 1901.
 A neurologia na guerra (Neurologi i krig), Lisboa, 1917.
 Um ano de política (Et år med politik), Lisboa, 1920.
 Júlio Diniz e a sua obra (Julio Denis og hans arbejde), 6 udgaver, Lisboa, 1924.
 O Padre Faria na história do hipnotismo (Abbé Faria i hypnosens historie), Lisbon, 1925.
 Diagnostic des tumeurs cérébrales et épreuve de l'encéphalographie artérielle (Diagnostik af cerebrale svulster og anvendelse af arteriel encefalografi), Paris, 1931.
 L'angiographie cérébrale, ses applications et résultats en anatomic, physiologie te clinique (Cerebral angiografi, dens anvendelse og resultater i anatomi, fysiologi og klinik), Paris, 1934.
 Tentatives opératoires dans le traitement de certaines psychoses (Tentative metoder i behandlinger af visse psykoser), Paris, 1936.
 La leucotomie préfrontale. Traitement chirurgical de certaines psychoses (Prefrontal leucotomy. Kirurgibehandling af visse psykoser), Turin, 1937.
 Clinica dell'angiografia cerebrale (Klinisk cerebral angiografi), Turin, 1938.
 Die cerebrale Arteriographie und Phlebographie (Cerebral arteriografi og flebografi), Berlin, 1940.
 Ao lado da medicina (På siden af medicin), Lisboa, 1940.
 Trombosis y otras obstrucciones de las carótidas (Trombose og andre hindringer af halspulsårerne), Barcelona, 1941.
 História das cartas de jogar (Historien om spillekort), Lisboa, 1942.
 Como cheguei a realizar a leucotomia pré-frontal (Hvordan jeg kom til at udføre leucotomi), Lisboa, 1948.
 Die präfrontale Leukotomie (Prefrontal leucotomy), Archiv für Psychiatrie und Nervenkrankheiten, 1949.

Eksterne henvisninger 
 Nobelprize.org, Nobelpriset i fysiologi eller Medicin, 1949 (engelsk)
 Nobelprize.org, Egas Moniz, Biografi (engelsk)
 Hernish J. Acharya: "The Rise and Fall of The Frontal Lobotomy" (Proceedings of the 13h Annual History of Medicine Days; WA Whitelaw – March 2004, s. 32-41) (engelsk)
 Zbigniew Kotowicz: "Gottlieb Burckhardt and Egas Moniz – Two Beginnings of Psychosugery"; Gesnerus 62 (2005), s. 77-101 (engelsk)
 Jesper Vaczy Kragh: "Sidste udvej? Træk af psykokirurgiens historie i Danmark" (Dansk Medicinhistorisk Årbog 2007)

Nobelprismodtagere i medicin
Videnskabsfolk fra Portugal
Læger fra Portugal
Go Go Robot

Go Go Robot er den tredje EP fra det danske elektro-rock-band Dúné. Den blev udgivet 12. maj 2005 på pladeselskabet Karate Productions.

De fire sange på albummet blev alle indspillet hos Ark Recording Studios i Brønshøj. Jens "El Dico" Thomsen fungerede som både producer, mikser og masteringtekniker.

Da EPen blev indspillet havde bandet endnu ikke fundet et pladeselskab til at udgive et regulært album. Efter udgivelsen blev der indgået en aftale med Iceberg Records, der sammen med bandet skulle stå for et kommende debutalbum. I maj 2007 udkom så debuten We Are In There You Are Out Here, hvor samtlige fire spor fra Go Go Robot også er inkluderet.

Alle sange er komponeret af Dúné, mens teksterne er skrevet af Mattias Kolstrup.

Specielt balladen "Go Go Valentina" fik store roser, og var i 2013 en fast del af setlisten på bandets store tre-delte Wild Hearts Tour.

Sporliste 
 Robot Beat – 3:53
 Jack Beats Jim Leads – 3:42
 Why Discipline Control? – 4:16
 Go Go Valentina – 3:54

Referencer

Eksterne henvisninger 
 Dúnés officielle hjemmeside  
 

Album fra 2005
Dúné-album
Straume

Straume er  kommunecenteret i Fjell kommune i Vestland fylke i Norge. Byen ligger på øen Litlesotra, og er en del af byen Knarrevik/Straume. Et af Vestlandets største indkøbscentre, Sartor Storsenter, ligger i centrum af Straume. Straume havde 301 indbyggere i 2008 .

Eksterne kilder/henvisninger 

Byer i Vestland
Fjell
Thomas Hunt Morgan

Thomas Hunt Morgan (født 25. september 1866 i Lexington, Kentucky, død 5. december 1945 i Pasadena, Californien) var en amerikansk zoolog og genetiker. Han modtog Nobelprisen i medicin 1933 for sin opdagelse af gener og deres placering på kromosomer. 

Morgan blev dr.phil. ved Johns Hopkins University, var 1891-1904 professor i biologi ved Bryn Mawr College i Pennsylvania og 1904-1928 professor i eksperimentel zoologi ved Columbia University. 1929 blev han professor ved California Institute of Technology. Morgans største indsats var, at han med bananfluen som forsøgsobjekt formåede at klarlægge faktorkoplingens natur og lagde grunden til kromosomteorien som forklaring på kløvningsforeteelser, ifølge hvilken kromosomernes gener er bærere af arvemassen.

Blandt hans skrifter må fremhæves den sammen med Calvin Blackman Bridges og andre udgivne The mechanism of Mendelian heredity (2. oplag 1923), The physical basis of heredity (1919) og The theory of the gene (1926).

Morgan blev indvalgt i 1927 som udenlandsk medlem af Kungliga Vetenskapsakademien.

Også nogle af Thomas H. Morgans studenter har modtaget Nobelprisen, nemlig George Wells Beadle (1958), Edward B. Lewis (1995) og Hermann Joseph Muller (1946).

Noter

Eksterne henvisninger 

 Nobelprize.org, Nobelpriset i fysiologi eller medicin 1933
 Nobelprize.org, Thomas Morgan - biografi

Nobelprismodtagere i medicin
Nobelprismodtagere fra USA
Ansatte ved Columbia University
Personer fra Kentucky
Faglitterære forfattere fra USA
Medlemmer af Kungliga Vetenskapsakademien
Modtagere af Copleymedaljen
Zoologer fra USA
Knarrevik/Straume

Knarrevik/Straume er en by i Fjell kommune i Hordaland fylke i Norge. Byen har 	9.743 indbyggere (2012). Bebyggelsen på Litlesotra er blevet så tæt at landsbyerne Knarrevik og Straume er vokset sammen til en sammenhængende by. Bebyggelsene på Brattholmen, Bildøy og Kolltveit på østsiden af Sotra indgår også i byen.

Eksterne kilder/henvisninger 

Fjell
Byer i Vestland
Let Go Of Your Love

"Let Go Of Your Love" er en sang skrevet af det danske elektro-rock-band Dúné. Det er tredje single fra gruppens andet studiealbum Enter Metropolis fra 2009. Let Go Of Your Love udkom som single i august 2009. Selve albummet blev udgivet i Europa den 14. august samme år, mens det blev tilgængelig i Danmark den 29. august.

Den 27. marts 2010 ved finalen i den danske version af talentshowet X Factor, sang deltageren Jesper Nohrstedt sammen med Dúné nummeret foran 40.000 tilskuere i Parken i København. Musikbladet Gaffa mente at denne optræden "sad lige i skabet" og afsluttede anmeldelsen med ordene: 

Musikvideoen til sangen er instrueret af tyske Baris Aldag.

Produktion 
Sangen blev ligesom resten af Enter Metropolis indspillet i Hansen Studios i Ribe.

Personel

Musikere 
 Sang: Dúné og Mattias Kolstrup
 Kor: Cecilie Dyrberg, Ole Björn Sørensen og Piotrek Wasilewski
 Keyboards: Ole Björn Sørensen
 Synthesizer: Cecilie Dyrberg og Ole Björn Sørensen
 Guitar: Cecilie Dyrberg, Danny Jungslund og Simon Troelsgaard
 El bas: Piotrek Wasilewski
 Synthesizer bas: Piotrek Wasilewski
 Trommer: Malte Aarup-Sørensen

Produktion 
 Producer: Mark Wills, Dan Hougesen og Jacob Hansen.
 Programmering: Ole Björn Sørensen, Cecilie Dyrberg og Mark Wills
 Komponist: Mattias Kolstrup, Ole Björn Sørensen, Cecilie Dyrberg, Danny Jungslund, Simon Troelsgaard, Piotrek Wasilewski og Malte Aarup-Sørensen
 Tekst/forfatter: Mattias Kolstrup

Referencer

Eksterne henvisninger 
 Dúnés officielle hjemmeside  
 

Singler fra 2009
Dúné-sange
Bukan

Bukan (kurdî: Bokan) er en by i det nordvestlige Iran, øst for Urmiasøen. Den ligger i provinsen Vest-Aserbajdsjan og har 150 000 indbyggere (2006).170 000 indbyggere (2012)

Byens navn er afledt af det kurdiske ord (boq), hvilket betyder frøen, der findes i farvandet i bokan.

Noter 

Byer i Iran
Christian Naumann

Christian Naumann (født 1. juli 1810 i Malmø, død 30. august 1888 i Stockholm) var en svensk retslærd.

Naumann blev student 1826, Dr. phil. 1832, studerede derefter retsvidenskab, cand. jur. 1836, viceherredshøvding 1839, sekretær og ombudsmand ved universitetet i Lund 1841, 1852 ordentlig professor sammesteds, Dr. jur. h. c. 1854 i Kiel, 1860—77 medlem af Sveriges Højesteret. Naumann var en frugtbar og alsidig forfatter, der var litterært virksom på flere af retsvidenskabens felter, således strafferetten: Om edsöret enligt landskapslagarne (1843), De delictis publicis, præcipua Juris patriæ publici & criminalis ratione habita (1845), Om straffrättstheorien och penitentiärsystemet (1849; oversat på tysk med fortale af C.N. David samme år) med en Hegelsk farvet absolut straffeteori, kirkeretten — Hvilken är Swenska stats-religionen? Hwad förstodo 1809-års lagstiftare med den i 16-de § regeringsformen stadgade religionsfrihet? (1857) — og navnlig statsretten. I sit hovedværk Sveriges statsforfattningsrätt (I 1844, II 1856-57, III 1863-68, IV 1871—74, ny udgave I—IV 1879—84) gav Naumann på en bred historiske basis den første fremstilling af Sveriges konstitutionelle ret i dens hele omfang; det efterfulgtes af den meget benyttede udgave af Sveriges grundlagar (1854 og senere oplag), og indledningen hertil Svenska statsförfatningens historiska utveckling (1864, 1866 og 1875), Handbok för riksdagsmän (1860) og andre. Talrige afhandlinger og andre bidrag bragte det af Naumann stiftede indflydelsesrige Tidskrift för lagstiftning, lagskipning och förvaltning (1864—88), således i 3. bind Om främlingars asylrätt i Sverige, hvilken ligeledes fremkom i Revue de droit international. Han blev 1873 medlem af Institut de droit international.

Kilder 

 

Jurister fra Sverige
Ansatte ved Lunds Universitet
Æresdoktorer
Faglitterære forfattere fra Sverige
Svenskere i 1800-tallet
Personer fra Malmø
Salmonsens
Tage Dræbye

Tage Dræbye (13. juni 1943 i Århus – 23. oktober 2013) var en dansk civilingeniør og politiker, der i 1970'erne og 1980'erne var medlem af Folketinget og Albertslund Kommunalbestyrelse for Radikale Venstre.

Dræbye blev i 1968 uddannet stærkstrømsingeniør og var derefter i nogle år redaktør for Albertslund Posten. I 1977 blev han sekretariatschef for Dansk Byplanlaboratorium og var sideløbende medlem af Albertslund Kommunalbestyrelse for Radikale Venstre. Han blev i 1979 valgt til Folketinget og sad til 1984, hvor han forlod politik til fordel for en stilling som direktør for Foreningen af Rådgivende Ingeniører i Danmark. I 1992 etablerede han egen rådgivningsvirksomhed. Det politiske arbejde fortsatte han i Radikale Venstres hovedbestyrelse, ligesom fra 2007 til 2010 var formand for Integrationsrådet i Albertslund Kommune. Han var desuden landsformand for Frit Oplysningsforbund i en årrække.

Dertil kommer en række faglige bestyrelser og udvalg, eksempelvis var han formand for Energistyrelsens Faglige Udvalg vedr. Vindkraft, Elektricitetsrådet og Udvalget vedr. Miljøvenlig Produktion af El og Varme, ligesom han 2001-2002 var formand for Energimiljørådet.

Tage Dræbye var til sin død bosiddende i Albertslund.

Kilder og eksterne henvisninger 
 Fødselsdag i dag Kristeligt Dagblad 18. juni 2003
 Tage Dræbye er død  Albertslund-Posten 28. oktober 2013

Referencer 

Personer fra Albertslund
Civilingeniører fra Danmark
Folketingsmedlemmer i 1970'erne
Folketingsmedlemmer i 1980'erne
Tidligere folketingsmedlemmer fra Det Radikale Venstre
Kommunalbestyrelsesmedlemmer fra Det Radikale Venstre
Personer i Kraks Blå Bog (afdøde)
Møller

En møller er en person, der ejer eller driver et møllebrug ved hjælp af en mølle (typisk vind- eller vand-).

I Danmark var det fra Danske Lov (1683) indtil 1862 almindeligt med møllerprivilegier, hvor en møller fik eneret på at male korn for bønderne i et givet område, men til gengæld var møllerens løn fastlagt.

Møllerens priviligerede status har været medvirkende til at efternavnet Møller i Danmark er det mest udbredte ikke-sen-efternavn.

Titler
Johannes Merkel

Johannes Merkel henviser til flere personer:

 Johannes Merkel (tekstilfabrikant) (1798–1879) – tysk tekstilfabrikant
 Johannes Merkel (1819-1861) (1819–1861) – tysk retshistoriker
 Johannes Merkel (1852-1909) (1852–1909) – tysk retshistoriker
Vola armatur



Armatur til Nationalbanken 
Da Arne Jacobsen i 1961 vandt en indbudt konkurrence om Nationalbanken i København, blev han kontaktet af Verner Overgaard som havde en ide om hvordan et armatur til Nationalbanken skulle se ud. Verner Overgaards tanke var, at alle rør skulle bygges ind i væggen, så kun greb og udløb ville være synlige, hvilket var noget helt nyt på daværende tidspunkt.

Et kendetegn ved Arne Jacobsens arbejde var, at alt overflødigt var skåret væk. Enkeltheden og helheden i udtrykket var hans mål. Han fandt derfor også ideen om en helt ny form for armatur interessant og tilbød at arbejde videre med udformningen af selve armaturet.

Samarbejde 
Efter Arne Jacobsens død i 1971, fortsatte samarbejdet med Teit Weylandt, der i sin tid arbejdede for Arne Jacobsen. Senere indledte Carsten Overgaard et samarbejde med Aarhus Arkitekterne A/S om videreudvikling af VOLA serien.

Producent 
VOLA-armaturene bliver produceret af VOLA A/S i Horsens, der i 2018 har 50 års jubilæum med produktionen af VOLA armaturer. VOLA hed tidligere I. P. Lund, grundlagt i 1873, er i dag ejet og drevet af Overgaard familien. Navnet VOLA kommer af Verner Overgaard Lund Armaturer.

Kilder og eksterne henvisninger 

 Arne Jacobsen
 Danmarks Nationalbank
 http://www.vola.com/default.aspx?id=90 
 Aarhus Arkitekterne A/S
Sanitet
Design fra Danmark
Vilhelmine Zahle

Julie Vilhelmine Kirstine Natalie Zahle (født 20. maj 1868 i Norgesgade 19 (nuv. Bredgade), København, død 28. februar 1940 på Vejle Hospital) var en dansk forfatter og lærer. Hendes litterære produktion var meget sparsom, men indeholder den første beskrivelse på dansk af lesbisk kærlighed.

Liv 
Zahle var datter af den radikale præst og folketingsmand P. Chr. Zahle og Clara Ernestine Emilie Melbye (1841-1868), hun fik i 1870 skolelederen og udgiveren Wilhelmine Zahle som stedmor. Zahle blev født i København, men voksede op hos bedsteforældrene. Hun læste til skuespiller, men endte med at blive lærer og gift i 1891. Hun blev skilt i 1905. Efter skilsmissen rejste hun med datteren, som blev skuespiller, og datterdatteren rundt i Europa. Hun blev gift igen i 1918.

Novellesamlingen Vildsomme Veje, som blev udgivet i 1890, rummer to fortællinger om unge piger, der udforsker deres seksualitet, inden de bliver gift.

Forfatterskab 
Zahle udgav kun to noveller, samlet i Vildsomme Veje. Som titlen lyder, er det afvejene i det spirende moderne seksuelle landskab, der skildres. Begge noveller har en kvindelig hovedperson i den giftefærdige alder, og begge går de på opdagelser i erotikken og deres egen seksualitet. Og i begge tilfælde ender de i et traditionelt ægteskab – hvor udforskningen af seksualiteten ophører.

I novellen "I Sommerferien" vender Valborg tilbage til sin solide grosserer efter at have forelsket sig grænseløst under et sommerophold i en landlig præstegårdsidyl. I "Ogsaa en Kærlighedshistorie" syner Martha hen, da veninden – genstanden for Marthas forelskelse – gifter sig. Den sidstnævnte novelle er bemærkelsesværdig. Dels ved sit plot, der kan ses som et udtryk for, at det nye fokus på kønnet samtidig har avlet en seksuel norm for kvindelig seksualitet. Dette ytrer sig dels i venindens spørgsmål: "... om der virkelig kunde existere saa mærkelige udrustede Kvinder, der kun formaa at fatte Kærlighed til en af deres eget Køn". Og dels er teksten fyldt af en påfaldende og stadig spørgen til naturen. Ud fra en ironisk fortællerposition, hvor udsagnet tilsyneladende undsiges – "Et underligt, planløst, unaturligt Sværmeri!" – og ud fra en medfølende fortællerstemme, hvor Marthas egen stemmeføring lader sig høre.

Litteratur 
 Pil Dahlerup: Det moderne gennembruds kvinder, 1983.
 Tiina Hamilton-Nunnally: Kvindelige danske forfattere. Bibliografi over prosa i bogform 1820-1910, 1979.
 Elisabeth Møller Jensen: Nordisk kvindelitteraturhistorie. Bind 1-5. Rosinante, 1996-98: bind 2, side 363-365.

Referencer

Eksterne henvisninger 
Vildsomme veje på Projekt Runeberg

Kvindelige forfattere i det 19. århundrede
Slægten Zahle
Novelleforfattere fra Danmark
Personer i 1800-tallet
Streetwear

Streetwear er en karakteristisk stil indenfor mode, som kom til verden i starten af 1980'erne. Streetwear blev inspireret af surfer- og skatermiljøet, der herskede på Vestkysten i USA. Streetwear omfatter i dag dele af hiphop og haute couture.

Grundlag 
Streetwear startede som en græsrodsbevægelse, og er således svær at definere. Streetwear har været - og er - under konstant forandring, men streetwear har typisk været centreret omkring jeans, t-shirts, kasketter og sneakers. 

Streetwear anses typisk for at være født ud af Los Angeles' surfer kultur i slutningen af 1970'erne og i starten af 1980'erne. Den lokale surfer Shawn Stussy begyndte at sælge custom t-shirts, der havde samme logo som hans egne surfboards. Shawn Stussy solgte i starten sine håndlavede t-shirts fra bagagerummet af sin bil, men udvidede senere med en fysisk butik.

Historie
De tidligste streetwear mærker tog inspiration fra punk og hiphop-kulturen - og i starten af 1980'erne blev etablerede sportsmærker som Adidas og Kangol også en del af streetwear bevægelsen.

I 1984 opsnappede Nike den store basketball-stjerne Michael Jordan fra rivalen Adidas, og det viste sig at være et vendepunkt for streetwear bevægelsen, da Nike dominerede sneaker-markedet i 1980'erne og 1990'erne. Andre store mærker som Champion, Carhartt og Timberland var også en del af bevægelsen - særligt på Østkysten hvor rap-grupper som Wu Tang Clan iklædte sig disse tøjmærker.

Streetwear i Danmark
Streetwear kom til Danmark i starten af 1990'erne, og blev en etableret tøjstil, da danskeren Kim Carlsen åbnede Danmarks første streetwear-butik. Kim Carlsens butik 'Flavour' henvendte sig oprindeligt til det Københavnske skatermiljø - og da butikken åbnede var den således også en specialbutik for skateboardtøj, sneakers og streetwear.

Streetwear miljøet trives fortsat i Danmark, og de nyeste streetwear brands følger den internationale trend, hvor eksempelvis pladeselskaber introducerer en tøjkollektion - eksempelvis Cheff Records. I USA har store rappere som eksempelvis Jay-Z og Sean Combs været med til at starte denne trend, blandt andet ved at starte tøjmærker som Sean John og Roca-Fella. Også en kendt rapper som Kanye West er et stort modeikon indenfor denne tøjstil. Han blev af modemagasinet GQ kåret til "The Most Stylish Man 2014" og har i 2015 udgivet en tøjkollektion i samarbejde med Adidas. Flere nye danske Streetwear brands slår dørene op, for det danske, såvel som det internationale marked: Mærker som Extended og Magic Illuminator har webshops på engelsk og Extended har endda angivet deres priser i euro for, at bedre kunne tiltrække det udenlandske marked.

Referencer

Dresscode
Granitol

Granitol er et materiale til indbinding af bøger. Grundlaget er en solid shirting som bliver forstærket med en vandtæt belægning af en nitrocelluloseforbindelse. Det bliver indfarvet og mønsterpræget så det illuderer skind eller læder. Granitol er betydeligt stærkere end sædvanlig shirting og er velegnet til indbinding af biblioteksbøger eller bøger der udsættes for meget slid.

Udtrykket bruges især i Norge om materiale til dette formål; i Danmark anvendes ofte betegnelsen pluviusin. Pegamoid er en anden betegnelse der har været anvendt for imiteret læder, kunstlæder. Rexine er et tilsvarende materiale til bogindbinding, især brugt i England.

Kilder 
 "Granitol" hos Snl.no Store norske leksikon. (Artiklen har fri licens)
  af generalmajor F. Wagner og ingeniør, cand.polyt. D.H. Bagger

Eksterne henvisninger 

  Se Wiktionarys definition på ordet pegamoid (en) 
 Om kunstlæders historie (svensk)
 Om Granitols historie : "... In 1910 GRANITOL was founded in the family factory, and further developed the production of artificial fabrics, waxed linen and artificial leather. ... "

Noter

Ikke-vævede tekstiler
Plast
Bogvæsen og boghåndværk
Salmonsens
Margrethe Kähler

Margrethe Kähler (født Bache 21. august 1901 i København - februar 1943) var en dansk læge og tennisspiller medlem af B.93.

Kähler vandt fem danske mesterskaber i tennis tre damesingle og i to damedouble.

Danskemesterskaber

Indendørs 
 1922 - damesingle 
 1922 - damedouble- med Tove Morville

Udendørs 
 1921 - damesingle 
 1922 - damesingle 
 1922 - damedouble- med Elsebeth Brehm

Kilder 

Tennisspillere fra Danmark
Kvindelige sportsudøvere
Personer fra København
Læger fra Danmark